लखनऊ। राज्य सरकार मंगलवार को यूपी बोर्ड के टॉपर्स समेत 1709 मेधावी विद्यार्थियों का सम्मान करेगी। इनमें 146 विद्यार्थी ऐसे हैं जिन्हें राज्य स्तरीय मेधावियों की श्रेणी में रखा गया है। इन्हें एक लाख रुपये, टैबलेट, मेडल व प्रशस्ति पत्र दिये जाएंगे। समारोह के मुख्य अतिथि मुख्यमंत्री योगी आदित्यनाथ होंगे, जबकि अध्यक्षता उपमुख्यमंत्री डॉ. दिनेश शर्मा करेंगे। समारोह के लिए प्रदेश के सभी जिलों से मेधावी राजधानी लखनऊ पहुंच चुके हैं।